*Hankija soovib tellida projekteerimistöid RMK poolt hallatava külastusobjekti ehitise rekonstrueerimiseks. Projekteerimistööde täpsed kirjeldused on toodud järgnevas projekteerimistööde lähteülesandes*

**I LÄHTEÜLESANNE EMAJÕE ÕPPERAJA TARISTU REKONSTRUEERIMISE PROJEKTEERIMISTÖÖDEKS**

Käesoleva töö raames tellitakse RMK külastuskorraldusliku taristu, **Emajõe õpperaja**, mis asub Peipsiveere looduskaitsealal:

* lähiaadress: Kavastu küla, Luunja vald, Tartu maakond, Riigimetsa Majandamise Keskusele kuuluval kinnistul Emajõe-Suursoo maastikukaitseala 3, katastriüksuse kood 43203:002:0172 (raja algus Kantsi, 43203:002:0318) sihtotstarbega kaitsealune maa (75%) ja maatulundusmaa (25%), **ehitusprojekt**. Ehitisregistri kood 220709923.

Projekteerimistööde eesmärgiks on saada Emajõe õpperaja raja (*ratastooli ja lapsevankriga läbitav ca 700 m, 0,64 m laiune laudtee ca 1,3 km, pinnaserada ca 450m*) rekonstrueerimiseks ehitusprojekt, mille maht ja sisu vastab standarditele ja EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7), Nõuded ehitusprojektile. Koostatud projekt peab tuginema ja projekteerija peab projekti koostamisel ja tööde tegemisel juhinduma antud projekteerimistööd käsitlevate Eesti Vabariigis kehtivate õigusaktide, standardite, normdokumentide ja juhendite terviktekstidest.

Projekteerimistööde käigus tuleb:

* arvestada Eesti Vabariigis kehtivatest õigusaktidest tulenevate kitsendustega alal (mh käesoleva lähteülesande punktis 4 tooduga);
* koostada Emajõe õpperaja raja ehitusprojekt vastavalt Tellija poolt esitatud asendiplaanile,  käesolevale lähteülesandele ja muudele alusdokumentidele
  + eskiislahendus;
  + pärast eskiislahenduse kooskõlastamist tellijaga, koostada põhiprojekt
* koostada projekti tööde organiseerimise osa, sh
  + materjalide jm transpordi liiklusskeemid ja vastava märgistuse paiknemine;
  + transpordi viis ning sobiv materjalide transpordi aeg, vajadusel seada transpordile ja ehitustehnikale piirangud;
  + materjalide ladustamise kohad;
  + seada looduskaitselistest vm piirangutest tulenevalt ehitustööde teostamisele ajalised vm piirangud;
  + ehitusaegne jäätmekäitlus;
  + kirjeldada olemasoleva taristu utiliseerimine;
* koostada rajatiste hooldusjuhend;
* hankida:
* vajalikud mõõdistused rajatiste projekteerimiseks;
* vajalikud kooskõlastused ametkondadelt ja võrguvaldajatelt (sh Keskkonnaamet);
* ehitusteatis

**1. TARISTU EESMÄRK ja KÜLASTUSKOORMUS**

Avalikus kasutuses oleva Emajõe õpperaja taristu eesmärgiks on pakkuda kvaliteetset ja turvalist Peipsiveere looduskaitseala külastamise võimalust ning ühtlasi kaitsta loodust külastusest tingitud koormuse eest. Peipsiveere, endise nimega Emajõe-Suursoo, looduskaitseala põhiväärtuseks on mh märgade elupaikade mitmekesisus ja Emajõe suur deltasoostik.

Kaitseala on riikliku looduskaitse all 1981. aastast, mil moodustati 30 uut sookaitseala. Kaitseala põhiliseks kaitse-eesmärgiks on Emajõe deltasoostiku ja Peipsi järve rannasoostike looduse, ökosüsteemide ja maastike, Emajõe suudmeala märgala ökosüsteemide kaitse, uurimine, tutvustamine ja taastamine ning erinevate liikide kaitse. Kaitseala kuulub alates 1997. aastast rahvusvahelise tähtsusega märgalade (Ramsari alade) ning 2004. aastast Natura 2000 linnu- ja loodusalade hulka. Õpperada algab endise Emajõe-Suursoo looduskeskuse (kunagine Kantsi kõrtshoone) juurest ja teeb tiiru jõeäärsel lammil, tarnamättalisel madalsoo heinamaal ning läbib sookaasiku.

Olemasolev rada on kiiresti amortiseerunud tulenevalt looduslikest oludest (suur niiskus). Uuendatava lahendusega on vaja tagada raja pikem eluiga. 2015/2016. a koostatud projektlahendus on aegunud, mistõttu on vajalik kaasaegseid nõudeid, materjale ja ehitusvõimalusi järgides õpperaja taristu (raja lahendus) uuesti projekteerida.

Oluline on taristu püsivus ja võimalikult pika kasutuse tagamiseks vastupidavate ehitusmaterjalide kasutamine. Projekteeritav taristu peab olema võimalikult pika kasutuseaga (puitrajatiste ja -detailide puhul minimaalselt 20 ja teraskonstruktsioonide puhul 50 aastat).

Rajal on loendur - külastuskoormus on keskmiselt 10 000 aastas.

**2. TARISTU FUNKTSIOONID JA kasulikUD pinNAd**

|  |  |  |
| --- | --- | --- |
| PÕHIFUNKTSIOON | *Maastikukaitseline külastajat suunav taristu* |  |

**3. TARISTU ANDMED, NÕUDED, ASENDIPLAANILINE LAHENDUS**

Asendiplaan toodud lisas 1.

Objekti juurdepääs: Kantsi tee (4320002).

|  |  |  |
| --- | --- | --- |
| *Taristu, taristu element* | *Kogus vm* | *Info/kirjeldus* |
| õpperada |  | *Ratastooli ja lapsevankriga läbitav laudtee ca 700 m, 0,64 m laiune laudtee ca 1,3 km, pinnaserada ca 450m. Raja trass vajab jõe kulutava tegevuse tõttu kohati jõest kaugemale kavandamist. Projekteerida lahendused, mis arvestavad võimalikku suurvett ja veesõidukite tekitatud lainetuse mõju sel ajal ning aastaringelt üliniiskeid olusid soometsa alal.* |
| Õpperaja tugifunktsiooni rajatised (sillad, platvormid, lõkkekohad, infostendid …jm senise projekti kohane taristu) |  | *Ei kuulu projekteerimisele* |
|  |  |  |

**4. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| *Seadused* | [*Looduskaitseseadus*](https://www.riigiteataja.ee/akt/110072020057?leiaKehtiv) | *Objekt asub Peipsiveere looduskaitsealal ning ühtlasi Natura 2000 Peipsiveere loodus- ja linnualal. Alale jääb kaitsealuste liikide leiukohti.* |
| [*Muinsuskaitseseadus*](https://www.riigiteataja.ee/akt/119032019013?leiaKehtiv) | *Objektil paikneb kinnismälestis, Uue-Kastre linnuse territoorium vallikraaviga, 14-17. saj.* |
| [*Metsaseadus*](https://www.riigiteataja.ee/akt/110072020075?leiaKehtiv) | *Järgida Metsaseadusest tulenevaid piiranguid.* |
| [*Veeseadus*](https://www.riigiteataja.ee/akt/110122020036?leiaKehtiv) | *Objekt jääb veekogu kalda piiranguvööndisse, ehituskeelu-vööndisse ja veekaitsevööndisse; alale jääb kõrgvee ala. Objektile jääb puurkaevu veehaarde sanitaarkaitseala. Järgida Veeseadusest tulenevaid piiranguid.* |
| [*Liiklusseadus*](https://www.riigiteataja.ee/akt/110122020015?leiaKehtiv) | *Parkimine ja liikluskorraldus peab olema reguleeritud vastavalt Liiklusseaduses sätestatud korrale. objektile jäävad transpordiga seotud mõjualad (tee avalik kasutus (tee nr 2322) ja avalikult kasutatava tee kaitsevöönd).* |
| [*Tuleohutuse seadus*](https://www.riigiteataja.ee/akt/110122020035?leiaKehtiv) | *Järgida Tuleohutuse seadusest tulenevaid piiranguid.* |
|  | [*Planeerimisseadus*](https://www.riigiteataja.ee/akt/119032019104?leiaKehtiv) | *Järgida Planeerimisseadusest tulenevaid piiranguid.* |
|  | [*Ehitusseadustik*](https://www.riigiteataja.ee/akt/110122020005?leiaKehtiv) | *Järgida Ehitusseadustiku sätteid.* |
| Kaitse-eeskirjad | [*Peipsiveere looduskaitseala kaitse-eeskiri*](https://www.riigiteataja.ee/akt/131122013004?leiaKehtiv) | |
| Kaitsekorraldus-kavad | [*Peipsiveere looduskaitseala kaitsekorralduskava 2016-2025*](https://rsis.ramsar.org/RISapp/files/35131324/documents/EE906_mgt180119.pdf) | |
| Määrused, | *Kliimaministri määrus nt 71, „*[*Tee projekteerimise normid“*](https://www.riigiteataja.ee/akt/122112023009) | |
| nõuded, standardid, | *Ettevõtlus ja infotehnoloogiaministri 29.05.2018 määrus nr 28 "*[*Puudega inimeste erivajadustest tulenevad nõuded ehitisele*](https://www.riigiteataja.ee/akt/131052018055)*"* | |
| planeeringud, arengukavad | *Majandus- ja taristuministri määrus nr 43* [*„Nõuded ajutisele liikluskorraldusele“*](https://www.riigiteataja.ee/akt/119072018012) | |
|  | *Majandus- ja taristuministri määrus nr 34* *„*[*Topo-geodeetilisele uuringule ja teostusmõõdistusele esitatavad nõuded*](https://www.riigiteataja.ee/akt/119042016003)*“* | |
|  | *Siseministri 03.07.2021 määrus nr 18 „*[*Lõkke tegemisele ja grillimiskohale esitatavad nõuded*](https://www.riigiteataja.ee/akt/106072021005)*“* |  |
|  | [*Luunja valla üldplaneering*](https://luunja.ee/kehtivad-uldplaneeringud) | |
|  | EVS 939:2020 “Puittaimed haljastuses. Osa 3: Ehitusaegne puude kaitse” | |
| Universaalse disaini | [*Loodusradade ligipääsetavuse kontroll-loend*](https://epikoda.ee/media/pages/mida-me-teeme/trukised/edc3c61923-1650973705/loodusradade-ligipaasetavuse-kontrollloend-est.pdf) | |
| juhendmaterjalid | [*Kõiki kaasava elukeskkonna kavandamine ja loomine*](https://www.astangu.ee/sites/default/files/media/koiki_kaasava_elukeskkonna_kavandamine_loomine.pdf) | |
| RMK sisesed korrad, juhendid | *Külastusobjektide komplektsuse ja korrasoleku juhis* | *Lisatud lähteülesandele (lisa 4).* |
|  | [*RMK firmastiili käsiraamat*](http://www.rmk.ee/files/firmastiili_kasiraamat_ver15b.pdf) |  |

**5. NÕUDED RAJATISE KUJUNDUSELE, MATERJALIDELE**

1. Projekteeritav taristu peab moodustama tervikliku kontseptsiooni, sobima olemasoleva muu taristuga (IB Urmas Nugin tööprojekt Töö nr: IB 45/2015 „Emajõe õpperaja rekonstrueerimine“) ja ümbritsevasse keskkonda ning arvestama lähiümbruse väljakujunenud arhitektuurset eripära, kujundusliku stiili ja ehitustavasid.
2. Projekteeritavad taristu elemendid peavad olema võimalikult pika kasutuseaga, tagama külastajate ohutuse ja turvalisuse.
3. Puitrajatiste ja -detailide materjaliks sügavimmutatud okaspuit (klass HC4) või kokkuleppel tellijaga muu kaasaegne vastupidav lahendus.
4. Kinnitusvahendid kuumtsingitud, va. juhul, kui pikemaajalise hea seisundi säilimiseks on otstarbekas kasutada teisi lahendusi.
5. Rajatiste puitosad ei tohi toetuda otse maapinnale (kasutada pontoone, kruvivaiasid vms).
6. Taristu projekteerida lähtudes universaalse disaini põhimõtetest.

|  |
| --- |
| **Lõplik materjalide valik ja projektlahendused tuleb projekteerimise käigus kooskõlastada tellijaga.** |

**6. MUUD ERINÕUDED**

1. Projektiga ettenähtud tööd, mis mõjutavad otseselt piirinaabreid (nt läbisõit krundilt, ajutine maakasutus vms) tuleb projekteerimise käigus kooskõlastada.
2. Projekteeritav taristu asub Peipsiveere looduskaitsealal – projekteerimisel arvestada mh ala kaitse-eeskirja ja Looduskaitseseaduse sätetega.
3. Projekteeritava taristu vahetus läheduses paikneb kinnismälestis, Uue-Kastre linnuse territoorium vallikraaviga, 14-17. Saj. Arvestada Muinsuskaitseseaduse sätetega.
4. Projektis määratleda Keskkonnaametiga kooskõlastatult ehitustööde tegemiseks sobiv aeg (vastavalt lindude pesitsusperioodile vm piiranguaega, maastiku koormustaluvus vt piiravaid asjaolusid arvestades).
5. Projekti seletuskirjas mh käsitleda eraldi peatükkidena ehitusaegseid keskkonnakaitse meetmeid, amortiseerinud taristu lammutamist ja utiliseerimist ning ehitusaegset jäätmekäitlust.
6. Koostada juhised (ehitusaegsete ajutiste ehitiste ja rajatiste ning juurdepääsuteede plaan koos seletuskirjaga) tegevuseks ehitustööde teostamisel.
7. Projekt peab mh sisaldama detailset ehitustööde ja materjalide loetelu koos füüsiliste mahtude määramisega, mis võimaldab ehitustööde (riigi)hanke läbiviimist ja ehitushinna määramist.

**7. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamise tähtajaks on 3 kuud |
| Projekteerija kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel lõpeb ehitustööde lõppemisega. |

**8. LISAD:**

1. IB Urmas Nugin tööprojekt (töö nr: IB 45/2015) „Emajõe õpperaja rekonstrueerimine“ materjalid (asendiplaanid).
2. Külastusobjekti kaitseväärtuste väljavõte (KVV aruanne, versioon vastavalt juurdepääsupiirangule)
3. Külastusobjektide komplektsuse ja korrasoleku juhis

|  |  |
| --- | --- |
| **Koostas:** | *Malle Oras, külastusala juht* |
| **Kuupäev:** | *17.09.2024* |